ma Soson (toki Soson: 조선) li ma lon ma Asija. ma Soson li poka tawa ma Anku tawa ma Losi tawa ma Sonko. ma Soson en ma Anku li lon poka li wile lawa e ona ante. nasin Suse li lawa e ma Soson.
nimi lawa pi ma Soson li Soson Minsusuwi Imin Konkuwaku (조선민주주의인민공화국).
toki mute la, nimi pi ma wan li Kolija. jan Anku la, nimi pi ma wan li Anku (한국). jan Soson la, nimi pi ma wan li Soson (조선).
jan pi ma Anku la, nimi pi ma Soson li Pukan (북한).
tenpo pini la, ma Anku en ma Soson li ma wan. utala suli nanpa tu li pini la, ma Mewika en ma Sesesele li tu e ma.
jan Kimisun li jan lawa nanpa wan pi ma Soson. ma Soson en ma Anku li utala tan ni: ona li jo e nasin lawa ante. ona tu li wile lawa e ona ante.
ⓘ lipu suli: pana sona lon ma Soson
len sitelen pi ma Soson li loje li walo li laso.
tenpo pini la,ma Soson li pali e sitelen tawa pi monsuta Pukasali.
jan 25670000 li lon ma Soson.
ma Soson la jan li toki Soson. toki Soson li sama toki Anku.